На основу члана 45а. Закона о планирању и изградњи (''Службени гласник РС'', бр. 72/09, 81/09-исправка, 64/10-УС, 24/11, 121/12, 42/13-УС, 50/13-УС, 132/14 и 154/14) и члана 36. Правилника о садржини, начину и поступку израде докумената просторног и урбанистичког планирања (''Сл.гласник РС'',бр. 64/2015)

Општинска управа општине Мерошина

**О Г Л А Ш А В А**

ИЗЛАГАЊЕ МАТЕРИЈАЛ НА РАНИ ЈАВНИ УВИД

ЗА ИЗРАДУ ПЛАНА ДЕТАЉНЕ РЕГУЛАЦИЈЕ ТУРИСТИЧКОГ КОМПЛЕКСА „ОБЛАЧИНСКО ЈЕЗЕРО“

Обавештава се заинтересована јавност да је Скупштина општине Мерошина донела Одлуку о изради Плана детаљне регулације Туристичког комплекса „Облачинско језеро“ која је обjављена у ''Службеном листу града Ниша'', бр. 103/2015.

Излагање материјала на рани јавни увид за израду Плана одржаће се у трајању од 15 дана, од 14.06.2016.године до 28.06.2016.године.

Оглас о излагању материјала на рани јавни увид биће изложен у згради Општине Мерошина.

Предметни оглас и материјал биће доступни на увид заинтересованој јавности:

* у дигиталном облику на званичној интернет страници Општине Мерошина ([www.merosina.org.rs](http://www.merosina.org.rs)).

Општинска управа општине Меоршина , као носилац израде плана,

организује рани јавни увид у циљу упознавања јавности са општим циљевима и сврхом израде плана, могућим решењима за развој просторне целине, могућим решењима за урбану обнову, као и ефектима планирања.

Позивају се органи, организације и јавна предузећа, која су овлашћена

да утврђују услове за заштиту и уређење простора и изградњу објеката, да дају мишљење у погледу услова и неопходног обима и степена процене утицаја на животну средину.

Током трајања раног јавног увида, а закључно са 28.06.2016.године, сва правна и физичка лица могу доставити примедбе и сугестије у писаној форми на адресу: Општинска управа општине Мерошина, Цара Лазара бр. 17, 18252 Мерошина или на и- мејл адресу pdroblacinskojezero@merosina.org.rs. Примедбе и сугестије правних и физичких лица, које евидентира носилац израде Плана, могу утицати на планска решења.

**ОПШТИНСКА УПРАВА ОПШТИНЕ МЕРОШИНА**